Alexandra Huszáková

Alexandra Huszáková (maď. Huszák Alexandra, * 18. jún 1995, Budapešť) je talentovaná maďarská hráčka ženského ľadového hokeja, účastníčka MS žien II.A divízie 2012 a 2013, MS I. divízie (vrátane kvalifikácie) hráčok do 18 rokov 2012 a Top divízie 2013. Alexandra Huszáková bola v sezóne 2012/13 hráčkou klubu KMH Budapest, účastníka medzinárodnej ženskej klubovej súťaže EWHL.

V roku 2009 ako štrnásťročná bola vyhlásená za najlepšiu maďarskú hokejistku.

Od augusta 2013 novým pôsobiskom Rusko 
V auguste 2013 so spoluhráčkami Fanni Gasparicsovou a Franciskou Kiss-Simonovou podpísali profesionálne zmluvy na dva plus jeden rok s účastníkom Majstrovstiev Ruskej federácie Fakelom Čeľabinsk.

MS žien do 18 rokov 
V sezóne 2011/12 Huszáková svojimi gólmi prispela k prvenstvu Maďarskej ženskej reprezentácie do 18 rokov v kvalifikačnom turnaji o postup do I. divízie a neskôr aj k prvému miestu v I. divízii a nečakanému postupu do Top divízie MS 2013.

Na prelome rokov 2012 a 2013 sa  zachránilo v elitnej Top kategórii najmä vďaka víťazstvu  v predĺžení v kľúčovom zápase s , keď víťazný gól zaznamenala Huszáková.

MS žien v kategórii dospelých 
Na MS žien II.A divízie 2012 v Maribore obsadilo  druhé miesto a do vyššej kategórie nepostúpilo. V roku 2013 v Aucklande sa to Maďarkám už podarilo aj vďaka jedenástim gólom a jednej asistencii Huszákovej a vybojovali si tak právo účasti v I.B divízii MS 2015, ktorá je po Top divízii a I.A divízii treťou najvyššou kategóriou MS žien.

Európsky pohár majsteriek 2011/12 
Prvé kolo sa hralo v štyroch skupinách. Turnaj skupiny D sa uskutočnil v Spišskej Novej Vsi za účasti štyroch tímov. Alexandra Huszáková dosiahla v drese maďarského majstra Budapest Stars nasledovnú bilanciu strelených gólov a dosiahnutých gólových asistencií:

Referencie

Externé odkazy 
 jegkorongblog.hu: Víťazný gól Huszákovej proti Nemecku na videu
 ewhl.com: Domovská stránka EWHL

Zdroj 
 

Maďarské hokejistky
Osobnosti z Budapešti